ຜູ້ທີ່ໄດ້ຮັບທຶນການສຶກສາຂອງກອງທຶນ Philip David Gray ແມ່ນພົນລະເມືອງຫວຽດນາມທີ່ຮຽນຢູ່ມະຫາວິທະຍາໄລຕ່າງໆໃນປະເທດຫວຽດນາມ. ການຕັດສິນໃຈມອບທຶນການສຶກສາແມ່ນອີງໃສ່ຄວາມສາມາດຂອງທຶນການສຶກສາເພື່ອປະກອບສ່ວນເຂົ້າໃນການພັດທະນາປະເທດຫວຽດນາມໃນຂົງເຂດຫລຸດຜ່ອນຄວາມທຸກຍາກ, ເຊິ່ງລວມມີ: ສາທາລະນະສຸກ ແລະ ສັງຄົມ; ພື້ນຖານໂຄງລ່າງເຊັ່ນ: ທີ່ຢູ່ອາໃສ, ນ້ຳປະປາ, ໄຟຟ້າ ແລະຄົມມະນາຄົມ; ສະພາບແວດລ້ອມທຳມະຊາດຂອງຫວຽດນາມ; ການສຶກສາ...
ທຶນການສຶກສາດັ່ງກ່າວຈະສະໜັບສະໜູນການຮຽນໃນຕະຫຼອດໂຄງການລະດັບປະລິນຍາຕີ. ທຶນການສຶກສາດັ່ງກ່າວຈະສືບຕໍ່ໃຫ້ນັກຮຽນບົນພື້ນຖານທີ່ນັກຮຽນຈະສືບຕໍ່ຕອບສະໜອງເງື່ອນໄຂທີ່ໄດ້ກຳນົດໄວ້ສຳລັບທຶນການສຶກສາ.
ຜູ້ສະໝັກຈະຖືກປະເມີນຜົນໂດຍອີງໃສ່ມາດຖານດັ່ງຕໍ່ໄປນີ້: ຄວາມຫຍຸ້ງຍາກທາງດ້ານການເງິນ; ຄວາມສາມາດ ແລະຄວາມສາມາດບົ່ມຊ້ອນໃນການຮຽນ (ໂດຍອີງໃສ່ຜົນງານການຮຽນ, ຜົນການສອບເສັງມະຫາວິທະຍາໄລ ແລະ ໃບສະເໜີ)...
ກອງທຶນຄວາມຊົງຈຳ Philip David Gray ສຳລັບຫວຽດນາມໄດ້ຮັບການສ້າງຕັ້ງໃນປີ 2005 ເພື່ອໃຫ້ການສະໜັບ ສະໜູນ ໄລຍະຍາວແກ່ການພັດທະນາຂອງຫວຽດນາມໃນຂົງເຂດການຫຼຸດຜ່ອນຄວາມທຸກຍາກ, ສາທາລະນະສຸກ, ການສຶກສາ ແລະໂຄງລ່າງພື້ນຖານແຫ່ງຊາດ. ກິດຈະກຳຕົ້ນຕໍຂອງກອງທຶນແມ່ນໂຄງການໃຫ້ທຶນການສຶກສາສຳລັບນັກຮຽນເກັ່ງຫວຽດນາມທີ່ຮຽນຢູ່ມະຫາວິທະຍາໄລຕ່າງໆຂອງຫວຽດນາມ.
Philip David Gray ເກີດປີ 1968 ຢູ່ Springfield, Ohio, ສະຫະລັດອາເມລິກາ. ເພິ່ນໄດ້ມາຢູ່ Scotland ໃນປີ 1974 ກັບພໍ່ແມ່ຂອງເພິ່ນ. ເພິ່ນໄດ້ເຂົ້າໂຮງຮຽນປະຖົມຢູ່ໂຮງຮຽນ Aberdeen, ໂຮງຮຽນ Invergordon ແລະເຂົ້າໂຮງຮຽນມັດທະຍົມຕອນປາຍທີ່ໂຮງຮຽນ Daniel Stewarts ແລະ Melville, Edinburgh.
ນັບແຕ່ໄດ້ຮັບການສ້າງຕັ້ງໃນປີ 2008, ໂຄງການໄດ້ຊ່ວຍໃຫ້ນັກຮຽນ 37 ຄົນໄດ້ຮັບທຶນການສຶກສາ, ໃນນັ້ນ 10 ຄົນຍັງຮຽນຢູ່ມະຫາວິທະຍາໄລ. ບັນດານັກສຶກສາໄດ້ຮັບທຶນການສຶກສາຈາກມະຫາວິທະຍາໄລໃນຫລາຍແຂວງ/ນະຄອນໃນທົ່ວປະເທດ, ຈາກເກີ່ນເທີ, ນະຄອນໂຮ່ຈີມິນ ເຖິງ ດ່ານັງ, ເຫວ້, ຮ່າໂນ້ຍ ແລະ ສຶກສາຫລາຍໆຂົງເຂດທີ່ແຕກຕ່າງກັນເຊັ່ນ: ກະສິກຳ ແລະ ການພັດທະນາຊົນນະບົດ, ເຄມີສາດ, ວິທະຍາສາດຄອມພິວເຕີ, ການແພດ...
ໄຊພອນ